b'\n_START_ARTICLE_\nPasaulio Bankas\n_START_SECTION_\nKritika\n_START_PARAGRAPH_\nPasaulio Bankas da\xc5\xbenai susilaukia kritikos i\xc5\xa1 nevyriausybini\xc5\xb3 organizacij\xc5\xb3, akademik\xc5\xb3, taip pat pa\xc4\x8dios organizacijos nari\xc5\xb3. Ypatingai pa\xc5\xbeym\xc4\x97tina buvusio vyriausiojo ekonomisto Joseph Stiglitz kritika ne tik prie\xc5\xa1 Pasaulio Bank\xc4\x85, bet ir prie\xc5\xa1 Tarptautin\xc4\xaf Valiutos Fond\xc4\x85, JAV i\xc5\xbed\xc4\x85, bei JAV ir kit\xc5\xb3 i\xc5\xa1sivys\xc4\x8diusi\xc5\xb3 valstybi\xc5\xb3 prekybos derybininkus. Kritikai tikina, jog Pasaulio Banko taikoma taip vadinama laisvosios rinkos reform\xc5\xb3 politika, praktikoje gali kenkti ekonomikos vystymuisi, jeigu \xc4\xafdiegiama per greitai, netinkama seka arba bandoma pritaikyti labai silpnos ekonomikos \xc5\xa1alyse. Manoma jog, skurdo i\xc5\xa1augimo nuo 2 mln iki 60 mln Jelcino (\xd0\x91\xd0\xbe\xd1\x80\xd0\xb8\xd1\x81 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb5\xd0\xb2\xd0\xb8\xd1\x87 \xd0\x95\xd0\xbb\xd1\x8c\xd1\x86\xd0\xb8\xd0\xbd) Rusijoje prie\xc5\xbeastis buvo b\xc5\xabtent taikoma ekonominio \xc5\xa1oko politika._NEWLINE_Ne\xc5\xbei\xc5\xabrint to jog Pasaulio Bankas laikomas neturting\xc5\xb3 valstybi\xc5\xb3 ekonominio vystymosi r\xc4\x97m\xc4\x97ju, neo - kolonijin\xc4\x97s globalizacijos oponentai kritikuoja j\xc4\xaf u\xc5\xbe besivystan\xc4\x8diose \xc5\xa1alyse diegiamas ekonominio restrukt\xc5\xabrizavimo programas vedan\xc4\x8dias ne tik link rinkos liberalizavimo bet ir valstyb\xc4\x97s suverenumo ma\xc5\xbe\xc4\x97jimo. Banko veiklos ir reform\xc5\xb3 strategija paremta neoliberalizmo principais, da\xc5\xbenai yra netinkama tautoms neturin\xc4\x8dioms ilgalaik\xc4\x97s demokratijos tradicij\xc5\xb3 arba \xc4\xafsitraukusioms \xc4\xaf \xc4\xafvairaus pob\xc5\xabd\xc5\xbeio konfliktus._NEWLINE_Bendra Pasaulio Bankui taikoma kritika yra ta, jog pastarasis yra pavaldus tam tikr\xc5\xb3 \xc5\xa1ali\xc5\xb3 (ypatingai JAV) politikai ir padeda siekti \xc5\xa1i\xc5\xb3 \xc5\xa1ali\xc5\xb3 ekonomini\xc5\xb3 interes\xc5\xb3. Param\xc4\x85 gaunan\xc4\x8diose valstyb\xc4\x97se sudaromos palankios s\xc4\x85lygos i\xc5\xa1sivys\xc4\x8diusi\xc5\xb3 valstybi\xc5\xb3 kompanij\xc5\xb3 veiklai, tuo tarpu vietinio verslo skatinimas nevykdomas.'